作者：方千里
词牌/韵律：解连环

paragraphs: 素封谁托。
空寒潮浪叠，乱山云邈。
对倦景，无语消魂，但香断露晞，絮飞风薄。
杜宇声中，动多少、客情离索。
远阑干伫立，暗记那回，赏遍花药。
依依岁华自若。
更低烟暮草，残照孤角。
□叹息、故里春光，有幽圃名园，算也闲却。
早早归休，渐过了芳条华萼。
趁良时，按歌唤舞，旧家院落。